
— Toi  qui  dans  ta  folie  prends  arrogamment  le  titre  de 
Roi  de  la  nature ;  toi  qui  mesures  et  la  terre  et  les 
cieux  *,  toi,  pour  qui  ta  vanite  s*imagine  que  le  tout  a 
ete  fait,  parce  que  tu  es  intelligent  j  il  ne  faut  qu’un 
leger  accident,  qu’un  atome  deplace,  pour  te  faire  perir* 
pour  te  degrader,  pour  te  ravir  cette  intelligence  dont 
tu  parois  si  fier ! 

§■  I.  ¥N  brevi  hujusmodi  opusculo,  non  li- 
bet,  neque  profedo,  si  liberet,  nobis 
in  potestate  esset,  singulas  partes,  quas  con¬ 
tinet  res  perdifficilis,  ampla,  et  controversiis 
implicita,  distribute  et  fuse  persequi.  Cum 

ita  sit,  de  iis  tantum  partibus,  quae  ad  de- 

*> 

le&ationem  nostri  animi,  et  insanientium  uti¬ 
litatem,  frudluosissimae  videantur,  pauca  seri» 
bere  aggrediemur» 


DE 

DE  DEFINITIONE. 


II.  Sed,  quo  nostrae  disputationes  cum  com¬ 
modius  explicentur,  tum  melius  intelligantur, 
oportet  ante  omnia  definire,  quid  sit  id,  de 
quo  disputandum.  Hoc  vero  aperire  clara 
definitione,  in  qua  neque  absit  quicquam,  ne¬ 
que  redundet,  in  primis  difficile  est ;  eoque 
magis,  quod  tam  varis  sunt  doctissimorum 
hominum  tamque  discrepantes  definitiones,  ut 
fortasse  nulla  sit,  a  qua  assensionem  cohi¬ 
bere  non  liceat. 

III.  Qui  enim  dixerunt,  eos  insanire,  quot¬ 
quot  de  rebus ,  seu  sensu  seu  mente  perceptis , 

prave  judicant ,  neque  vitam  rationi  convenienter 

\ 

agunt ,  ii  in  summo  sane  errore  §unt  \  quum, 

hac 

hac  definitione  concessa,  nullus  hominum 
quisquam  esset,  sive  philosophus  omni  doc¬ 
trina  eruditus,  sive  rudis  et  indo&us  rusticus, 
quin  insanus  habendus. 


IV.  Ad  au&ores,  qui  contendunt,  eos  in¬ 
sanos  esse,  quorum  in  mentibus  res  oblatae  pra¬ 
ve  vel  inusitate  contexuntur ,  responderi  potest  y 
alia  cum  constitutione  corporis,  tum  educa¬ 
tione,  institutione,  doftrina,  sociis  et  si  qua 
similia,  vincula,  quibus  hominum  in  menti¬ 
bus  res  conne&untur,  licet  non  genere  difie- 
rant,  in  diversis  tamen  hominibus  diversam 
inter  se  rationem  habere ;  sic  profecto,  ut 
uni  fere  hominum  cuique,  in  mente  connexa¬ 
rum  rerum  cognatio,  aliqua  ex  parte,  sua 
sit. 

V.  Non  desunt,  qui  eos  insanire  dicunt, 
quorum  in  animis  res ,  quales  sint  cunque ,  ob¬ 
latae ,  affectiones  concitant ,  quae  ad  ipsarum  re¬ 


rum 

rum  magnitudinem  vi  haud  respondent .  Iis 
vero,  qui  insaniam  sic  definiunt,  objicere, 
opinamur,  licet ;  commune  plane  nullum  esse, 

nisi  ipsas  animi,  quas  concitant,  afFe&iones, 

* 

quo  rerum  oblatarum  magnitudo  aestimari 

possit.  Iisdem  enim  oblatis,  non  solum  af- 

\  ■_ 

fe&us  in  animis  aliorum  hominum  eodem 
tempore,  atque  eorundem  aliis  temporibus, 
concitati,  sed  etiam  animi  motus,  qui  ex  his 
concitatis  oriuntur,  mirum  in  modum,  alii 
sunt :  quo  fit,  ut  amans  avarum  insanire  pu¬ 
tet,  amantem,  contra,  avarus. 

VI.  Porro,  dicunt  alii  philosophi,  et  hi 
quidem  magni  et  nobiles,  eos  insanos  haben- 
dos,  qui  res  externas  non  perinde ,  atque  exis - 
tunt ,  mente  percipiunt.  At*  hi  quoque  insaniae 
opinione  labuntur ;  quippe  cum  multi  haud 
dubie  insani  sint,  qui  nihilo  tamen  minus,  ut 
sani,  res  extrinsecus  oblatas,  perinde  atque 
existunt,  mente  percipere  videntur» 

VII.  Denique,  censent  praeclari  quidam 
au&ores,  insanos  esse  eos,  qui  nequeunt  aut 
animos,  quo  velint ,  advertere ,  aut  adversos  at - 
tendere .  Haec  definitio,  licet  antedidlis  vero 
utique  propior  sit,  non  tamen,  per  omnia,  ea 
est,  cui  assentiri  debeamus ;  propterea  quod 
haud  raro  homines  existunt,  qui,  licet  ali¬ 
quando  nequeant  aut  animos,  quo  velint,  ad¬ 
vertere,  aut  adversos  attendere,  sunt  tamen 
caetera  sani. 


VIII.  Philosophorum  de  insania  opinio¬ 
nes  cum  tam  variae  sint,  tamque  inter  se  dis¬ 
sidentes  ;  fieri  potest,  ut,  licet  singulae,  ali¬ 
qua  ex  parte,  falsae  sint,  tamen,  quo  consen¬ 
tiant  omnes,  id  fortasse  sit  verum  :  singulo¬ 
rum  autem  de  insania  opiniones  exprimunt 
singulae  definitiones  :  cui  igitur  hominum, 
quod  omnium  definitionum  commune  sit,  id 
conveniat,  eum  verisimile  est  utique  esse  in¬ 
sanum. 


DE 

DE  CAUSIS. 


IX.  Cum  animo  nimis  confidente  im6  ar¬ 
rogante  viderer,  si  id  accurate  definire  ag¬ 
grederer,  quod  vel  scriptores  ex  ingenio  cla¬ 
rissimi  definite  explicare  frustra  aggressi ; 

non  mihi  consilium  est,  de  insaniae  definitione 

/  / 

exquisitius  et  fusius  disputare,  sed  potius 
perquirere  atque  exponere  quasdam  causa¬ 
rum,  ex  quibus  haec  mentis  aegrotatio  saepis¬ 
sime  oriatur. 

DE 

c. 


JDE  EBRIOSITATE. 


X.  Convenit  inter  omnes  fere  au&ores,  qui 
insaniam  scriptis  persecuti  sunt,  hunc  animi 
morbum  nulla  causa  saepius,  quam  ebriositate, 
concitari.  Ante  omnia  igitur,  quare  ebriosi, 
prae  caeteris,  insani  fiant,  perquisitius  expo¬ 
nere,  pro  virili  parte  conabimur. 

XI.  Ut  ebriositate  totius  valetudinis  cor¬ 
poris  aegrotatio  et  imbecillitas  efficiuntur  ;  sic 
fieri  vix  potest,  quin  in  animo  quoque,  quippe 
qui  corporis  invaletudinis  persaepe  consors 
sit,  gignantur  aegritudo  et  imbecillitas. 

\ 

XII.  Porro,  omnis  cupiditas,  cui,  ratione 
improbante,  obedit  et  servit  aliquis,  indul- 

gendo 

gendo  increscit ;  atque,  serius  ocius,  ipsa  im¬ 
perat  et  dominatur,  ratio  spernitur,  mens 
nihil  valet, 

XIII.  Sentiendi  vis,  quae  nimia  quotidie 
stimulatione  incitatur,  procedente  tempore, 
morbida  fit.  Nimia  enim  intentione  mens, 
haud  secus  atque  nimia  exercitatione  musculi, 
lassescit,  fatigatur,  fatiscit :  atque,  sicut  mus¬ 
culi  labore  delassati,  vel,  tanquam  paralyti¬ 
corum,  membra  prorsus  movendi,  vel,  ut  cho¬ 
rea  laborantium,  quo  jubeat  voluntas,  diri¬ 
gendi,  impotentes  fiunt ;  sic  mens,  quam  in¬ 
firmavit  nimia  intentio,  se  ad  solita  studia  at- 

j  1 

tendere  nequit. 

XIV.  i.  Obiter  mirum  est,  choreae  cum 
insania  tantam  similitudinem  intercedere. 
Illa  enim  motibus  membrorum  corporis  per¬ 
petuo  inordinatis,  neque  voluntati  obsequen- 

B  tibuss 

tibiis  insignitur ;  haec,  similibus  motibus 
animi. 

2.  Ea  itidem  insanitas,  quae  a  recentioribus 
medicis  melancholia  nominatur,  paralysin 
multum  refert.  Ut  enim  paralyticus  mem¬ 
brum,  licet  huic  etiamnum  sensus  insit,  ne¬ 
quit  tamen,  quo  velit,  movere  ;  sic  melancho¬ 
licus  mentem,  etiamsi  res  percipiat,  non  ta¬ 
men,  quoties  velit,  dirigere,  aut,  nisi  unam, 
eamque  fere  eandem,  contemplari  et  cogitare, 
potest. 

XV.  Non  certius  diem  nox,  aut  corpus  um¬ 
bra,  subsequitur,  quam  ebriam  hilaritatem 
sobria  tristitia.  Quanquam  vero  initio,  quan¬ 
to  hilarior  ebrius  fuerit, 'tanto  tristior  sobrius 

/ 

est ;  tamen,  ebriositate  inveterascente,  hila¬ 
ritas,  stimulatione  eadem,  minor  indies  iit, 
tristitia  major.  Quo  fit,  ut  paulatim  ani¬ 
mus  usque  eo  demittatur,  ut  eum  melancho¬ 
lia  prorsus  possideat. 


XVI. 


/ 

XVI.  Hoc  (xv.)  verum  esse,  consuetuiinis 
effe&us  satis  ostendunt.  Nam  pleraque  eo¬ 
rum,  quae  facimus,  quantacunque  nos  initio 
voluptate  afficiant,  crebro  fada  nihil  omnino 
dulcedinis  movent ;  atque,  quod  profecto  mi¬ 
rum  est,  quo  minus  voluptatis  nobis  afferunt 
fada,  eo  plus  aegritudinis  interdida  vel  inter¬ 
missa  gignunt.  Ita  fit,  ut  consuetudinem  in¬ 
terrumpere  tum  difficillimum  sit,  cum  usque 
eo  invaluerit,  ut  ejus  vel  conscii  non  simus. 
Hinc  monemur,  quam  necessarium  sit,  gaudia 
intermittere,  si  iis  diu  frui  velimus  :  ex  sa¬ 
tietate  enim  adolescentium,  taedium  et  fasti¬ 
dium  grandium  aetate  et  senum  oriuntur. 

XVII.  Fieri,  enimvero,  vix  potest,  quin, 

s  / 

qui  singulas  fere  nodes  ebrii  insaniunt,  ii,- — ■ 
tanta  est  vis  inveterascentis  et  inveteratae  con¬ 
suetudinis, — mente  adeo  turbentur,  ut  vel  so¬ 
brii  continenter  insaniant. 


XVIII. 

XVIII.  Ut  sic  (xvii.)  concludamus,  non 
solum  ex  cognito  consuetudinis  effe&u  addu¬ 
cimur  ;  sed  etiam  ex  eo,  quod  homo,  quem 
observandi  nobis  occasio  haud  ita  pridem  ob¬ 
lata  est,  ex  quotidiana  fere  ebrietate  pertur¬ 
batus  adeo  mente  est,  ut,  etiam  dum  vino 
abstinebat,  esset  mentem  haud  dubie  insanus, 

XIX.  Etsi  non  omnis  ebrietas  insaniam 
gignit,  tamen,  cum  omnis  ebrietas  non  ratio¬ 
nem  modo  minuat  atque  infirmet,  sed  animi 
quoque  perturbationes,  pas  ;n  primis,  quibus 
natura  homo  maxime  obedit,  supra  modum 
augeat,  ut  probemus  non  opus  est,  ebriosi¬ 
tate  demum  inveteratam  mentis  ad  omnia  cx- 

$  .  i 

citatem  effici  posse. 


„  DE 

h  r 

DE  NIMIA  MENTIS  CONTENTIONE. 


XX.  Alia  et  vix  minus  frequens  insaniae 

i  '  A  •  ,  ✓ 

causa,  nimia  mentis  contentio  est. 

XXI.  Mentis,  pariter  atque  corporis,  exer¬ 
citationem  cum  necessariam  esse  tum  utilem, 
lubenter  concedimus.  Sine  enim  modica  utri- 
usque  exercitatione,  valida  nemini  mens  in 
valido  corpore  esse  potest. 

XXII.  Sed,  vel  in  optimis,  modus  est;  cer¬ 
ti  imo  sunt  fines,  quos  citra  impune  insistere, 
nedum  ultra  transgredi,  nemini  licet.  Quocir¬ 
ca,  menti  haud  minus  nocet  nimia  intentio, 
quam  prodest  modica. 


XXIIL 

XXIII.  Quanquam,  nostris  temporibus, 
tam  rari  sunt,  qui  literarum  scientiarumve 
studium  nimis  navant,  ut  non  opus  sit,  ut 
nostratibus  juvenibus  studiorum  modum  adhi¬ 
bendum  injungamus  ;  nulla  tamen  intempe¬ 
rantia,  quam  ea  studiorum,  plus  mentem  la~ 

,  -  ,  j 

befadat  atque  infirmat. 

V 

\ 

XXIV.  Persaepe  laudis  nimis  avari,  men¬ 
tis  valetudinem  literarum  gloriae  postha¬ 
bent  imo  etiam,  dum  eorum  animus  nimis 
assiduo  dodrinae  et  vehemente  studio  flagrat, 
mens  amittitur. 

XXV.  Literarum  avidi  haud  pauci  sunt, 
qui  solum  intenti  ut  helluentur  libris,  rudem 
sibi  indigestamque  comparant  dodrinae  mo¬ 
lem,  quam  adeo  nequit  mens  distribuere  et 
componere,  ut  ipsa  penitus  obruatur. 


XXVL 

XXVI.  Attamen*  si  nimium  studium  ni¬ 
hil  amplius  mali,  quam  redderet  mentem  pi¬ 
griorem  et  minus  perspicacem,  quhm  fecerat 
natura,  multo  profe&o  rarius  esset,  quamob» 
rem  mala,  quibus  fax  undam  est,  doleremus. 
Sed,  eheu  !  durum  est,  haud  raro,  sicut  a  fi¬ 
dis  audtoribus  accipimus,  nimio  studio  no n 
ingenium  modo  paulatim  torpuit,  sed  demum 
ratio  quoque  omnino  perivit.  Quando  sic 
mente  studiis  nimis  devin&a  homo  fit  ingenio 
invalidus,  rationisque  expers,  quis  non  dolet, 
cognoscendi  studio  gigni  inscientiam  ?  Ve¬ 
rum  adhuc  magis  dolendum  est,  quando  men¬ 
te  in  literas  nimis  intenta  prorsus  perturbatur 
intelledtus. 

XXVII.  Sed,  etiamsi  nimia  intentione 
mens  nostra  semper  pliis  minus  infirmetur  et 
torpeat,  tamen  tum  praecipue,  cum  pauca¬ 
rum  tantum  rerum  studio  occupamur. 

XXVIII. 

XXVIII.  Contra,  alias  res  atque  alias  con¬ 
templando  mentis  acies  parum  aut  fatigatur 
aut  hebescit.  Studiorum  enim  varietas  saspe 
mentem  haud  minus  relaxat  et  recreat,  quam 
studiorum  intermissio. 

XXIX.  Neque  profe&o  hoc  (xxvm.)  mi¬ 
rum  est,  cum  praesertim  corpus  quidem,  ni¬ 
mia  exercitatione  fatigatum,  non  interquies¬ 
cendo  solum,  sed  alia  etiam  exercitatione,  re- 

i 

creari  possit,  et  ad  novos  labores  validum  reddi. 

XXX.  Ita  (xxix.)  esse,  eo  satis  constat, 
quod  aliquis  quantumcunque  equitando  fa¬ 
tigatus,  sine  tamen  incommodo  ambulare  po¬ 
test  :  unde  apparet,  quanta,  quod  ad  fatigatio¬ 
nem  attinet,  menti  cum  corpore  intercedat  si¬ 
militudo» 


XXXI. 

XXXI.  Itidem,  si,  rem  quamlibet  nimis 
justove  diutius  legendo  cogitandove,  mens 
usque  eo  fatigatur,  ut  nequeat  ad  eam  se  lon¬ 
gius  attendere,  semper  tamen  recreari  potest 
ad  rem  prorsus  aliam  se  attendendo. 

.1 

XXXII.  Etenim,  postquam  nostra  poe¬ 
tam  per  sublimes  tradlus  sequendo  imagina- 

1 

tio  fatigata  est,  etiamnum  philosophum, 
qui  de  interioribus  atque  reconditis  naturas 
rebus  subtiliter  ratiocinatur,  cuna  voluptate 
comitari  possumus, 

XXXIII.  Qui  natura  ad  insaniam  proclives 
sunt,  iis  cavendum  est,  non  solum  ne  ani¬ 
mum  nimis  intendant,  sed  etiam  ne  iis  occu¬ 
pentur,  quas  perplexa  sunt,  atque  intelle&u 
difficilia.  Ex  iis  tamen,  quas  intelledlu  per¬ 
cipiuntur,  pauca  sunt,  quibus  se  dele&are 
non  permittatur,  dummodo  ab  iis  sedulo 

G  abstineant^ 

abstineant,  quae  hominum  animis  et  cogita¬ 
tione  vix  comprehendi  possint. 

XXXIV.  Vix  enim  expedit,  imo  vix  tu^ 
tum  est,  mentem  iis  multum  occupari,  de 
quibus  tam  saepe  dubitatur  ;  ubi,  incerta  ve¬ 
ri,  tam  raro  assensu  requiescit ;  saltem  ubi  ve¬ 
ri  cognitio  laborem,  quo  acquisita  est,  fere 
nunquam  satis  compensat» 

XXXV.  Studium  intensum,  vel  aliud  quod- 
libet  quod  mentem  diu  sic  occupat,  ut  extern 
na  vel  non  percipiat  vel  percepta  negligat,  fa¬ 
cit  halid  raro,  ut  homines  desipiscant.  Quip¬ 
pe  enim,  ni  externa  mentem  perpetuo,  dum 
vigilatur,  allicerent ;  fieri  vix  posset,  quia 
series  cogitationum  haud  facile  interrumpen¬ 
da,  qualis  insaniam  praegrediatur,  atque  prae¬ 
sentem  plerumque,  magna  ex  parte,  consti¬ 
tuat,  mentem  ex  toto  occuparet.  Hinc  ap¬ 
paret,  quamobrem  solitudo  iis  tam  periculosa 

sit, 


x 


20 


DISPUTATIO  MEDICA 


sit,  qui  ad  insaniam  proclives  sunt.  Nonnul¬ 
li  mihi  noti  sunt  acerrimo  sensu  praediti,  at¬ 
que  studiis  dediti,  qui  longa  demum  solitudi¬ 
ne,  uti  videbatur,  atque  sejun&i  et  segrega¬ 
ti  a  hominum  societate,  in  melancholiam  in¬ 
veteratam  inciderunt. 

XXXVI.  Mentem  suis  omnino  cogitatio¬ 
nibus  occupari,  hominibus  parum  convenit. 
Ita,  enimvero,  nati  sumus,  ut  societatem  ini¬ 
remus  ;  neque,  profedto,  possumus  amori, 
quo  communitate  conjungimur,  et  unde  quot¬ 
quot  nobis  suavia  et  cara  oriuntur,  impune 
repugnare. 

XXXVII.  Quoties  mentibus  eorum,  qui 
ad  insaniam  proclives  videntur,  res  quaslibet 
adeo  familiares  evaserunt,  ut  eas  afficere  ces¬ 
saverint,  alias,  quae  novitate  percellant,  offer¬ 
re  oportet,  et  profe&o,  quantum  potest,  his  oc¬ 
cupare. 

cupare.  Hanc  ob  rem,  migratio  et  peregri¬ 
natio,  novis  mentem  rebus  oble&ando,  iis  ad 
insaniam  proclivibus  multum  prosunt,  ideo- 
que  a  medicis  laudata  sunt. 

XXXVIII.  Certiores  nos  facit  Willisius, 
insanorum,  quos  ad  sanam  mentem  perduxit, 
multo  plures  advenas  fuisse,  quam  Britan¬ 
nia  indigenas.  Ita,  ut  verisimillimum  est, 
accidit,  quod,  contra  atque  cecinit  divinus 
poeta,  non  coelum  modo,  sed  aliqua  quoque 
ex  parte  animum  mutant,  qui  trans  mare  cur¬ 
runt,  novisque  peregre  rebus  obledlantur. 

t  l 

XXXIX.  Medici,  ut  nobis  videtur,  justo 
saepius  insanos  in  tenebrosis  et  secretis  locis 
cohibendos  curant ;  ubi,  id  profedto  quod  im¬ 
primis  crudele  est,  nihil  conspicitur,  quod 
animos  ab  iis,  quibus  ultra  modum  occupan¬ 
tur,  avertere  aut  allicere  possit. 

XL.  Nostris  temporibus,  quam  olim,  in- 
saniam  saepius  curare  medici  potuerunt ;  prop* 
terea  fortasse  quod,  de  insanos  in  obscuris  lo¬ 
cis  cohibendi  more  decesserunt. 


XLL  Ut  ingenio  pravus  rarissime  carcere 
probus  redditur,  sic  mente  captus  haud  saepe 
hospitio  insanorum  sanae  mentis  fit.  Tam 
pravos  quam  insanos  cohibere,  ne  injuria  alios 
afficiant,  interdum  utilissimum  esse,  imo  et 
necessarium  confitemur:  verum  sic,  enimve* 
ro,  rarissime  aut  illis  animi  probitas,  aut  his 
mentis  sanitas,  restituitur;  contra,  coercitione 
saepius  illi  nequiores  fiunt,  hi  magis  desipiunt» 
Quinetiam  nihil,  suspicamur,  est,  quod  ad 
eos,  quibus  mentis  sanitas  redivit,  tantum  in 
insaniam  reducendum  faciat,  quam  memoria 
praeteritorum  malorum,  quae  in  valetudinario 
insanorum  perpessi  sunt;  atque  timor,  ne,  in* 
sania  redeunte,  ab  amicis  seclusi  et  solitario 
carcere  cohibiti,  eadem  denuo  mala,  aut 

etiam 

etiam  graviora,  ad  arbitrium  crudelis  atque 
Illachrymabilis  tyranni,  cujus  mentem  ne  qui¬ 
dem  insanitas,  maximum  sane  malorum,  po¬ 
test  tangere,  nullo  amico  ultro  miserante,  pa¬ 
tiantur» 

DE  PERVIGIL  ATIONE. 


XLII.  Mens  in  nimis  alta  studia  saepe  et 
diu  intenta,  maxime  concubia  nodte,  quippe 
cum  hominem  ad  pervigilanduitx  pronum  fa^ 
ciat,  atque  somnum,  quantum  requirat  natura, 
capiendi  impotentem,  efficere  potest,  ut  se¬ 
rius  ocius  insania  superveniat.  Insomnia  enim 
no&urna  non  insaniam  antegreditur  modo  et 
praesentem  insignit,  verum  nonnunquam  quo» 
que  concitasse  videtur. 

XLIXI.  Enimvero  haud  ignoramus,  turbatis 
animi  motibus  potius,  atque  mordacibus  soli- 
citudinibus,  quae  obstant,  quo  minus  somnus 

ineatur,  quam  ipsi  insomniae,  insaniam  ple- 

/ 

rumque 

rumque  tribuendam  esse*  Verum,  licet  in¬ 
somnia  sola  insaniam  non  moveat,  efficere  ta¬ 
men  potest,  ut  alias  causae  ad  movendam  plus 
polleant. 

XLIV.  Ita  (xliii.)  esse,  facile  constabit, 
dummodo,  quae  inter  somnum  haud  raro  ac¬ 
cidant,  consideremus.  Quae  hasc  sint,  res 
postulare  videtur,  ut  paucis  explicemus. 

XLV.  Variae  sane  et  multiformes  imagi¬ 
nes,  quibus  mens  vel  sanissimorum,  inter  som¬ 
num,  interdum  occupatur,  et  huc  illuc  rapi¬ 
tur,  hanc  vegetam,  facilem  et  flexibilem  con¬ 
servant  ;  neque  permittunt,  ut,  sicut  plerum¬ 
que  ea  miserandorum,  qui  in  eo  sunt,  insani 
ut  fiant,  de  una  tantum  re  vel  rerum  serie  co¬ 
gitare  assuescat. 

s 

\ 

XLVI.  Somnus,  dummodo,  temporibus 
natura  statutis,  capiatur,  animi  voluntatem  in- 

D  terquiescere 

terquiescere  sinit,  atque  sic  regendi  cogita¬ 
tiones,  quibus,  dum  vigiles  sumus,  mens  oc~ 

.  •  '  *  ■ 

cupatur,  potentem  conservat. 

XLVII.  Dubitari  vix  potest,  quin  animi 
voluntas,  quo  legitimum  tam  in  cogitationes, 
quam  in  musculos  qui  ejus  jussui  parent,  im¬ 
perium  teneat,  frequente,  aequalibus  tempo¬ 
ribus  interpositis,  requiete  egeat.  Quocirca, 
voluntatis,  nisi  idoneis  intervallis  interqui¬ 
escat,  imperium  paulatim  remittitur,  demum* 
que,  ex  toto,  subvertitur. 

XLVXIL  Somno,  porro,  haud  raro  sedantur 
turbati  animi  motus,  atque  effugiunt  morda¬ 
ces  solicitudines,  quae,  nisi  identidem  sic  con¬ 
sopirentur,  mentem  brevi  turbarent. 

i  '  '  » 

XLIX.  Insomnia  nimis  longa  et  frequens  in¬ 
saniam  concitare  potest,  mentem  paulatim  ap¬ 
tam  reddendo,  quae  res  quascunque  oblatas 

solito 

solito  acrius  percipiat,  perceptisque  violen¬ 
tius  moveatur.  Hujusmodi  haud  raro  mentis 
studiosi,  inter  nodtis  tenebras,  silentium  et  so¬ 
litudinem,  conscii  sunt.  Mirum,  profedto,  est, 
quanto  inter  no£tem  acrius  res  percipiamus, 
quantoque  perceptis  incitatius  moveamur, 
quam  interdiu,  quando  luce,  sonis,  caeterisque 
undecunque  sensus  afficientibus  animi  atten¬ 
tio  multipliciter  occupatur,  et  in  multas  dein¬ 
ceps,  imo  fere  simul,  res  dispartitur  et  divi¬ 
ditur. 

'  \  ^ 

L.  His  (xlv. — xlix.)  cognitis  et  considera¬ 
tis,  satis,  opinamur,  constabit,  fore,  ut  noctur¬ 
na  pervigilatione  quolibet  vivide  percepto,  vel 
prae  caeteris  grato,  animus,  magna  ex  parte, 
imo  interdum  ex  toto,  occupetur,  atque  eae- 
tera  oblata,  utcunque  digna  sint  ad  quae  se 
attendat,  omnino  negligat. 


DE 

DE  ANIMI  AFFECTIONIBUS. 


LI.  Mirum  sane  videretur,  si,  dum  de  insa- 

& 

niae  causis  loquebamur,  animi  affectiones  af- 
fedtusque  silentio  incuriosi  praeteriremus* 
Quocirca,  de  his,  quantum  ad  hunc  morbum 
faciendum  valeant,  paucis  decere  nobis  con¬ 
stitutum  est. 

LIL  Nulla  animi  affedlio  est,  quin,  si  ei  ni¬ 
mis  indulgeatur,  insaniam  gignat.  At  nulla 
tamen  est,  quae  aeque  saepe,  atque  sacra  auri 
fames,  seu  avaritia. 

t  .  * 

LIII.  Neque,  profe&o,  hoc  iis  mirum  ap¬ 
parebit,  qui  consideraverint';  avaritiam  non 
solum  apud  juniores  dominari,  sed  etiam  apud 
proveftos  aetate  et  exsuccos  senes,  quibus, 
prae  vergentis  statis  imbecillitate,  csterae  af- 
fedliones  fere  omnes  torpescunt  aut  extin- 
guuntur ;  multo  frequentius  vigere  apud  mer¬ 
catores,  quorum  animi,  utpote  qui  paucis  stu¬ 
deant,  aptiores  sunt,  qui  una  re  aut  notione 
contemplanda,  ex  toto?  occupentur  ;  de¬ 
nique,  fieri  vix  posse,  quin  nimiis  animi  at¬ 
que  intempestivis  contentionibus,  ad  quas  tur¬ 
pi  lucro  instigantur  avari,  et  edacibus  solici- 
tudinibus  quas  hinc  oriuntur,  ratio,  progre- 
diente  tempore,  non  hebescat  modo,  verum 
haud  raro  quoque  obcascetur. 

LIV.  Si  poetis  historiarumque  fabulosarum 
auctoribus  fides  esset,  crederemus,  ex  amore 
saepius,  quam  aliis  animi  affe&ibus,  oriri  in¬ 
saniam. 

LV.  Sed,  utcunque  olim  fuerit,  nunc  vix 
necessarium  videtur,  monere  juvenes,  ne  ni¬ 
mis  indulgeant  affedui,  cujus,  nostris  tempo¬ 
ribus,  vel  justa  indulgentia  avaritiae  plerum- 

\ 

que  et  vanitati  posthabetur. 

LVL  Procul  a  me  absit,  amorem,  omnium 
sane  affeduum  optimum  suavissimumque,  at¬ 
que  optimo  quoque  optimaque  maxime  colen¬ 
dum,  detredare  aut  nihili  facere.  Neque 
dulcissimus  omnium  affedus,  unde  oriuntuf 
non  summa  modo  voluptas,  sed  mores  quoque 
casti  et  amabilissima  proles,  cohibeatur,  nisi 
quoties  effrenus  fiat,  atque  hominem  vitae  mu¬ 
neribus  officiisque  imparem,  et  caeterarum  vo¬ 
luptatum  negligentem,  reddat. 

LVIL  Plerique  audorum,  qui  de  insania 
scripserunt,  monent,  ut  nimius  animi  affedus, 

qualiscunque  is  fuerit  ex  quo  orta  insania  sit, 

* 

prorsus  contrario  moto  minuatur.  Quanquam 

vero 

Vero  audtores  clari  in  primis  sic  monuerunt, 
non  tamen  possumus,  quin,  an  sit  idoneum, 
haereamus. 

LVIII.  Mentem,  quae,  sicut  ea  insanorum, 
uni  tantum  rei  rerumve  seriei  inhaeret,  ad 
alias,  quae  partim  occupent,  advertere  et  alli¬ 
cere,  multum  haud  dubie  expedit.  Verum 

hoc  faciendo  cavendum  est,  ne, novae  res  men~ 

/ 

tem  nimis  impellant,  atque  aliis  forsanque 

» 

gravioribus  motibus,  quos  excitent, .  teneram 
ejus  fabricam,  motibus  jam  nimiis  nutantem  et 
fere  labefadlatam,  prorsus  diruant*  Hoc  enim 
facere,  esset  unum  sane  malum  avertendo,  in 
majus  incurrere. 

LIX.  Quotquot  accedunt  ad  sententiam, 
quam  modo  (lvii.)  memoravimus,  motum 
nempe  quemlibet  animi  nimium  contrario  op¬ 
time  sedari,  iis  idoneum  videtur,  furorem, 


quo 

quo  saepe  moventur  insanientes,  metu  injedlo 
compescere» 

LX.  Sed,  animus,  qualis  is  insanientium, 
graviter  commotus  aut  incitatus,  possit,  necne, 
metu  semper  sedari,  nobis  sane  dubium  vide¬ 
tur.  Certe  tali  animo  metus  caute  injiciendus 
est.  Etenim  nihil  animum  magis  commovet, 

quam  impendentis  periculi  metus  :  quam 

\ 

enim  saepe,  dum  imminens  malum  fugere  aut 
avertere  conamur,  obstantes  moles  facile  tolli¬ 
mus,  quas,  malorum  securi  neque  timentes, 
exsuperare  summis  conaminibus  non  potuis¬ 
semus  ? 

LXI.  At  haud  tamen  negandum  est,  terro¬ 
rem,  si  ultra  certum  modum  injedtus  sit,  fa¬ 
cere,  ut  non  solum  corpus  omnibus  artubus 
penitus  intremiscat,  sed  etiam  ut  mens  pror¬ 
sus  stupeat,  neque,  quid  sit  faciendum  ut  ter¬ 
ror  amoveatur,  perspiciar.  Idem  vero  faci- 

% 

unt 

unt  alii  animi  motus,  qui  corpus  solvunt,  si- 
mulque  mentem  stupefaciunt.  Non  enim  ig¬ 
noramus,  nimia  libidine  flagrantem,  concupi¬ 
tam  haud  raro  voluptatem  capiendi  impoten¬ 
tem  fieri ;  amantem  virgini,  quam  vehemen¬ 
ter  amat,  quaque  frui  ardet,  non,  nisi  obtutu 
atque  suspiriis,  quanto  flagret  amore,  signifi¬ 
care  posse ;  denique,  illum,  qui  inopinato 
beneficio  affedlus  fuerit,  saepe  aliter,  atque  la¬ 
cii  rym  is,  ei,  qui  benefecerit,  gratias  agere 
nequire. 

LXIX.  Neque  ii  melius,  ut  nobis  vide¬ 
tur,  praecipiunt,  qui  volunt,  insanos,  quo 
suo  minus  arbitrio  furant,  continenter  inhi¬ 
bendos,  non  modo  ne  semetipsos  aliosve  vi  af¬ 
ficiant,  sed  quia,  ut  putant,  ipsa  quoque  inhi- 
\  ,  / 

bitio  haud  parum  proficit.  In  hanc  sententiam 
accedit  Cullenus,  atque,  quo  confirmet,  ait, 
5£  ar,Sr7  passions  are  always  rendered  more 

E  “  violent 

u  violent  by  the  indulgence  of  the  motions 
“  they  produce.” 

LXIII.  Verum  nonne,  contra  atque  asserit 
speciatus  hic  (lxii.)  au&or,  compertum  est, 

motus  animi  cohibitos  saepe  graviores  reddi  ? 

\  1 

Si  vis  flammam  extinguere,  qua  ardet  ama¬ 
tor,  nonne  melius  est,  si  rite  potest,  ei  per¬ 
mittere,  ut  concupita  voluptate  fruatur,  quam 
ei,  ne  oculis  aspiciat  amatam,  qua  perit,  in¬ 
terdicere  ?  Moeror  lachrymis  levatur,  suspi¬ 
riis  et  fletu ;  neque  maerenti  quid  crudelius 
est  magisve  intolerandum,  quam  prohibere, 
ne  his  naturalibus  signis  aegritudinem  osten¬ 
dat.  Brevis,  porro,  furor,  quo  iracundus  ex¬ 
ardet,  plerumque  sedatur  idtibus,  quos  ei, 
quodcunque  moverit  furorem,  impingit.  De¬ 
nique,  ne  multis,  omnes  fere  animi  affedus 
inhibiti  increscunt,  saturati  intereunt. 


LXIV. 

LXIV.  His  (lxiii.)  consideratis,  inclinat 
animus  ut  credam,  non  ultra  inhibendos  es¬ 
se  insanos,  ne  naturalibus  indiciis  animi  affec¬ 
tus  exprimant,  quam  quod  opus  sit,  ut  cavea- 

* 

tur,  ne  quid  aliis  detrimenti,  ipsisve  gravis 
aut  insanabilis  mali,  inferant.  Ut  furori 
indulgeant,  si  duntaxat  brevem  sibimetipsis 
dolorem  afferat  indulgentia,  insanis,  opinor, 
permittendum  est :  namque  haud  ignari  malo¬ 
rum,  quae  ab  expleto  furore  acceperunt,  ani¬ 
mum  postea  cohibere,  et  rationi  obtemperare 
assuescant. 


FINIS. 


